มีอาการปวดหัวบริเวณขมับด้านขวาค่ะ เริ่มมีอาการตั้งแต่เมื่อวานนี้ พอไอหรือจามจะรู้สึกเจ็บจี๊ดเลยค่ะ วันนี้ตอนตื่นนอนพอลุกจากเตียงก็มีอาการเจ็บจี๊ดที่ขมับด้านขวาเหมือนกันค่ะ ไม่ทราบว่าเกิดจากอะไรคะ ส่วนตัวไม่รู้ว่าเกี่ยวกับประจำเดือนรึป่าวเพราะประจำเดือนมา แต่ปกติเวลาเป็นประจำเดือนไม่เคยปวดหัวเลยค่ะ
สวัสดีค่ะ อาการปวดหัวจี๊ดๆที่ขมับขวาดังกล่าวมา อาจมีสาเหตุจาก กล้ามเนื้อหรือเส้นเอ็นรอบๆศีรษะตึงตัวตามหลังการใช้งาน มักจะดีขึ้นหลังได้พัก อาการจะเป็นมากช่วงเย็น สาเหตุอื่นๆเช่นปวดศีรษะไมเกรน โดยมักปวดมากที่ศีรษะข้างเดียว อาจมีอาการตาพร่า มองเห็นแสงวาบ สัมพันธ์กับการมีรอบเดือน การพักผ่อนน้อยได้ หรือปวดจากปลายเส้นประสาทอักเสบ อาจปวดแบบปวดจี๊ดๆดังที่กล่าวมา หรือปวดจากสาเหตุในสมอง แต่มีโอกาสเป็นไปได้น้อย หากไม่ได้ปวดมากขึ้นเรื่อยๆ หรือปวดรุนแรง หรือมีอุบัติเหตุในศีรษะนำมาก่อนในเบื้องต้นพักการใช้งาน พักผ่อนให้เพียงพอ กินยาแก้ปวดเพื่อบรรเทาอาการได้ ร่วมกับสังเกตอาการ หากพักผ่อนเต็มที่ กินยาแก้ปวดแล้ว อาการไม่ทุเลา ยังปวดมากขึ้นเรื่อยๆ จนส่งผลต่อการใช้ชีวิตประจำวัน ควรไปพบแพทย์เพื่อตรวจเพิ่มเติม